
Ανακοίνωση 


50 χρόνια απότο δίδυμο ιμπεριαλιστικό έγκληµα του 1974 


50 χρόνια έχουν περάσει απὀ το δίδυμο ιμµπεριαλιστικό έγκλημα του 1974, αλλά οι πληγές του 
παραμένουν ανοικτές. Η Κύπρος και ο λαός της παραμένουν μοιρασμένοι απὀ την τουρκική κατοχή 
και το συνεχιζόµενο ΝΑΤΟΙΚό έγκλημα. Το προδοτικό πραξικόπημα και η τουρκική εισβολή το μαύρο 
Ιούλη του 1974 δεν ήταν «κεραυνός εν αιθρία». Η Χούντα των Αθηνών και η ΕΟΚΑ Β’ άνοιξαν την 
κερκόπορτα στον Αττίλα εκτελώντας το έγκληµα ενάντια στην Κύπρο και στον κυπριακό λαό. Ενα 
έγκλημα αποτέλεσµα µιας μακρόχρονης διεργασίας από τους πιο σκοτεινούς κύκλους των ΗΠΑ και 
του ΝΑΤΟ. Διχοτομικά σχέδια, «διπλές ενώσεις», απόπειρες Φυσικής εξόντωσης του Προέδρου 
Μακαρίου και µια σειρά μεθοδεύσεων οδήγησαν στο αποκορύφωμα της προδοσίας της Χούντας και 


της ΕΟΚΑ Β΄’ που παρέδωσαν τη µισή Κύπρο στην Τουρκία. 


Τιμούµε τη µνήµη όσων αντιστάθηκαν στο προδοτικό πραξικόπημα, όσων έδωσαν τη µάχη ενάντια 
στα όπλα που έστρεψετο ΝΑΤΟ κατά της Κυπριακής Δημοκρατίας, και όσων έδωσαν σε αυτή τη µάχη 
ότι πολυτιµότερο είχαν. Τιμούµε τους κομμουνιστές και τους δηµοκράτες αντιστασιακούς που 


έδωσαν µια άνιση µάχη ενάντια στα υποχθόνια πλάνα των ιµπεριαλιστών. 


50 χρόνια µετά η αναγκαιότητα για κοινή πάλη όλων των Κυπρίων ενάντια στον ιμπεριαλισμό και 
στην κατοχή είναι επίκαιρη όσο ποτέ άλλοτε. Απέναντι στις σειρήνες του Φασισμού και του 
σοβινισμού, ἐνθεν κακείθεν του κατοχικού συρματομπλέγµατος, αλλά και απέναντι στις σειρήνες της 
υποταγής σε ιµπεριαλιστικές διευθετήσεις που κάθε άλλο παρά λύνουν το Κυπριακό προς όφελος 
του λαού µας. Είναι το ίδιο το ΝΑΤΟ που στηρίζοντας την κατοχική δύναμη ξανά, έχει προκλητικά 
καταγράψει στους χάρτες του την Κύπρο µε συντεταγμένες αντί µε όνομα, µε πρόταση Φυσικά των 


ΗΠΑΙ 


Η εργατική τάξη στην Κύπρο, ανεξάρτητα γλὠσσας, πρέπει να υπερβεί τα τεχνητά όρια αυτών των 
δυο αντιλήψεων και µακριά από µοιρολατρίες, ψευδαισθήσεις, εθνικισμούς και υποταγή στα 
ἱμπεριαλιστικά κέντρα (που δημιούργησαν το Κυπριακό) να πάρει την υπόθεση του τόπου στα χέρια 


της. Να δώσει την κοινή πάλη ενάντια στον ιμπεριαλισμό για λύση υπέρ των λαϊκών συμφερόντων 


και απέναντι από τουςντόπιους κεφαλαιοκράτες. 

Τα θεμέλια λύσης του Κυπριακού δεν μπορούν και δεν πρέπει να περιλαμβάνουν στοιχεία 
διαχωρισμού, αλλά πρέπει να περιλαμβάνουν την καθιέρωση αρχών και θεσμών που συγκρούονται 
με κάθε µορφή διακρίσεων και την ἴδια τη λογική που το έχει δημιουργήσει και διαιωνίσει, ιδιαίτερα 


τον εθνοτικό διαχωρισμό. 


Στην αναγκαία και επιτακτική λύση θα πρέπει να τίθεται ως προαπαιτούµενο ο λαός, Ε/Κ, Τ/Κ, 
Αρμένιοι, Μαρωνίτες, Λατίνοι να εἶναι κυρίαρχος αφέντης, σε µια ακέραιη, ανεξάρτητη, ελεύθερη 


απὀ εγγυητές, ξένα στρατεύματα και διαχωρισμούς, επανενωµένη πατρίδα. 


Στόχος µας είναι η κοινή αντικατοχική πάλη Ε/Κ και Τ/Κ µε κατεύθυνση ενάντια στον ιμπεριαλισμό, 
µε µπροστάρη την εργατική τάξη, για µια πραγματική λύση του Κυπριακού που θα είναι προς όφελος 
του λαού µας και όχι ένα κλείσιμο του Κυπριακού προς όφελος των ιμπεριαλιστών και της αστικής 
τάξης. Άλλωστε, η ιστορική πείρα δείχνει ότι η ιµπεριαλιστική Ειρήνη ή οι πρόσκαιρες συμμαχίες και 
διευθετήσεις εθνοτικών ζητημάτων, καταλήγουν μοιραία σε νέες συγκρούσεις και εχθροπραξίες στο 
µέλλον, αφού είναι αδύνατη µια έντιµη συμφωνία προς όφελος του λαού λόγω των ιμπεριαλιστικώὠν 


ανταγωνισμών. 


Απόδειξη αυτού, είναι πως οι αστικἑςτάξεις που διαπραγματεύονταιτο Κυπριακό εδώ και δεκαετίες 
δεν μπόρεσαν να εξασφαλίσουν βιώσιμη λύση. Η αστική τάξη δεν µπορεί να Φέρει µια λύση δίκαιη, 
προς όφελος του λαού γιατί δεν µπορεί να συγκεράσει όλα τα αντιτιθέµενα και συγκρουόµενα 
συμφέροντα εντόςτης Κύπρου, τον λαϊκό πόθο για επανένωση καιτα συμφέροντατου ιμπεριαλισμού 


στην περιοχή της Ανατολικής Μεσογείου. 


Η δράση µας για λύση πρέπει να λαμβάνει υπόψη την ιστορική πείρα, να αντιπαρατίθεται µε τους 
συσχετισμούς δυνάμεων και να µπορεί να συνδέσει τον αγώνα για λύση στο Κυπριακό, µε τη πάλη 


για κατάργηση της γενεσιουργού αιτίας που είναι το εκµμεταλλευτικό καπιταλιστικό σύστηµα. 
Παλεύουμε για: 


ο Λύση του Κυπριακού µε απελευθέρωση και επανένωση του συνόλου του λαού µας, µε τον 


τερματισμό της τουρκικής κατοχής και εξάλειψη των συνεπειών της. 


ο Αποχώρηση των τουρκικών κατοχικών στρατευμάτων και κάθε ξένου στρατού και αγήµατος και 


κατάργηση των βάσεων απότο νησίἰ. 

ο Τη διασφάλιση του δικαιώματος των προσφύγων και εκτοπισθέντων να επιστρέψουν στις εστίες 


τους. 
ο Ακέραιη και ανεξάρτητη Κύπρο χωρίς ξένους εγγυητές και προστάτες. 


ο Μία κρατική οντότητα µε µία διεθνή προσωπικότητα, µια ιθαγένεια και µια ενιαία κυριαρχία µε 
σηµείο αναφοράς τον ένα λαό (που περιλαμβάνει Ελληνοκύπριους, Τουρκοκύπριους, Αρμένιους 
Μαρωνίτες, Λατίνους). Ένας λαός ανεξάρτητα γλὠσσας και θρησκείας. Ένα κράτος που αναγνωρίζει 
και σέβεται τις εθνικές, γλωσσικές, θρησκευτικές και άλλες ιδιαιτερότητες (π.χ. παραδόσεις, 


πολιτιστικές ιδιαιτερότητες κτλ). 


ο Ενιαία οικονομία και θεσμούς ώστε να αναδεικνύεται η πραγματική, η ταξική Φύση της 
αντιπαράθεσης. Παλεύουμε έτσι ώστε Ε/Κ και Τ/Κ να αναγνωρίσουν ότι η σύγκρουση είναι ανάµεσα 


σε εργαζόμενους και κεφαλαιοκράτες καιτην εξουσίατους, ανεξάρτητα γλώσσας και θρησκείας. 
ο Ελεύθερη διακίνηση και εγκατάσταση σε όλη την επικράτεια της Κύπρου χωρίς περιορισμούς. 


ο Απεξάρτηση απὀ κάθε είδους ιµπεριαλιστικό οργανισμό. Αυτό σηµαίνει πρὠτα και κύρια 
κατάργηση των εγγυήσεων απὀ Τουρκία, Ελλάδα και Βρετανία και παράλληλα µη αντικατάστασητους 


από άλλους διακρατικούς ιμπεριαλιστικούς οργανισμούς περιλαμβανομένων της ΕΕ καιτου ΝΑΤΟ. 


ο Αποδέσµευση απὀ τα δεσµά της αντιδραστικής ΕΕ και ανατροπή του εκμεταλλευτικού 
καπιταλιστικού συστήµατος. Όχι µόνο δεν αποδεχόµαστε ευρωενωσιακές εγγυήσεις αλλά ούτε 
αποδεχόµαστε τις όποιες αναφορές στο λεγόμενο ευρωπαϊκό (ευρωενωσιακό) κεκτημένο, 
διαλύοντας τις ψευδαισθήσεις που δημιουργεί στο λαό η σχετική ρητορεία αστικών δυνάμεων. 
Εξάλλου, η ΕΕ προσαρμόζει το λεγόμενο κεκτημένο της ανά περίπτωση µε εξαιρέσεις, σύµφωνα µε 
τα συμφέροντα του κεφαλαίου καιτους διεθνείς συσχετισμούς δυνάμεων. Αυτό αποδεικνύεται από 
την πάγια θέση της ΕΕ ότι θα συμπεριλάβει στο κεκτημένο, µε εξαιρέσεις, ότι συμφωνηθεί στην 


“τελική λύση” του Κυπριακού. 


ο Τερματισµότου εποικισμού και αποχώρηση των εποίκων, προϊόν εγκλήµατοςπολέμµου, µε εξαίρεση 
συγκεκριμένων ανθρωπιστικών περιπτώσεων που θα πρέπει να περιορίζονται, ἐτσι ώστε να µην 


αλλοιώνεται η βούληση του λαού καιτης ίδιας της τ/κ κοινότητας. 


ο Αλλαγή συσχετισμών και τη διαµόρφωση των προὐποθέσεων που θα δώσουν τη δυνατότητα στο 


λαό µας να διεκδικήσει µια δίκαιη λύση του Κυπριακού, που δεν θα εἶναι προϊόν επισφαλών 

συμφωνιών δεµένων στο άρµα του ιμπεριαλισμού, αλλά θα εδράζεται στις ανάγκες του Κυπριακού 


λαού, Ε/Κ, Τ/Κ, Αρμενίων, Μαρωνιτών, Λατίνων. 


Με βάση τους παραπάνω άξονες θα παρακολουθούμε και θα παρεµβαίνουµε στις εξελίξεις, 
υποστηρίζοντας την αρχή του ενός κράτους, απορρίπτοντας τη διχοτόμηση και τη λύση δύο κρατών. 
Σημειώνουμε ὁτι η διζωνική διευθέτηση που προωθείται, δεν συνιστά ομοσπονδιακή αλλά 
συνοµοσπονδιακή διευθέτηση. “Λύση” “δύο συνιστώντων κρατών.” Το κρίσιμο ζήτηµα είναι ο µη 
εθνοτικός διαχωρισμός, που και στην περίπτωση του “ενιαίου κράτους”, (όπως καθοριζόταν στο 
σύνταγμα της κολοβής ανεξαρτησίαςτου 1960 που προήλθε από τη ΝΑΤΟϊκή διευθέτηση του 1959), 
στηριζόταν στην Φιλοσοφία του διαχωρισμού -- (εθνικού, γλωσσικού, θρησκευτικού) ο οποίος 
αποδείχθηκε καταστροφικός για το λαό µας. Εμείς θα εξετάσουμε τη κάθε µορφή λύσης στη βάση 
των αρχών που θέσαµε. Αυτό θα κάνουμε και για µια ομοσπονδιακή µορφή της. Η αναγκαιότητα για 
µια Πατρίδα, µια κυριαρχία, µια οικονομία, ένα λαό, ένα εκλογικό σύστηµα µε µη χωριστές εκλογικές 


λίστες στην βάση κριτήριων εθνικής καταγωγής, είναι αδιαπραγµάτευτα. 


Η µήτρα που γεννά το κυπριακό πρόβλημα, αλλά και κάθε άλλη ιµπεριαλιστική επί γης επέµβαση, 
είναι η ἴδια. Η δράση µας θα αποκαλύπτει αυτή τη πραγματική Φύση του Κυπριακού προβλήματος. 
Παλεύουμε για να δημιουργηθεί µετον λαϊκό αγώνατο ἐδαφος για απελευθέρωσητης σκλαβωµένης 
πατρίδας και επανένωση του λαού µας. Η πάλη για το Κυπριακό πρόβλημα είναι άρρηκτα δεµένη µε 
την πάλη της εργατικής τάξης και των συμμάχων της, συνολικά του μαζικού λαϊκού κινήματος, για να 
ανοίξει ο δρόμος για την κατάργηση της ταξικής σκλαβιάς, της καπιταλιστικής εκμετάλλευσης, αυτής 
που συνεχώς θα γεννά νέες κρίσεις, πολέμους, εθνικούς διαχωρισμούς, µοιρασμένες πατρίδες, 


αδικία. 


Κομμουνιστική Πρωτοβουλία Κύπρου 


14/07/2024 


